لطيفة البوحسيني

لطيفة البوحسيني هي أستاذة جامعية ف كلية علوم التربية، ف الرباط، و خبيرة ف مجال النوع الإجتماعي و حقوق لإنسان و عضو المكتب الوطني لكلية المواطنة للدراسات السياسية ف الرباط من 2012. وهي عضو ف لمكتب لوطني د لمنظمة المغريبية د حقوق لإنسان و كاتبة و ناشطة يسارية حصلات على درجة الدوكتورا ف التاريخ و الحضارات و تاريخ الحركة النسوية ف لمغريب. لطيفة البوحسيني هي حتى مدربة متخصصة ف حقوق لمرا، و متحدثة ف لمجلس لوطني د حقوق لإنسان.

 حياتها 
تزادت البوحسيني ف وزان و نتاقلت للرباط و فاس باش تكمل دراستها، من بعد مشات ل فرانسا و خدات تماك الدوكتورا ديالها ف التاريخ من جامعة تولوز لي كان الموضوع تاعها وضع لمرا ف لكتابات و التاريخ لمغريبي ف لعصور لوسطى. نضمت من بعد لمنظمة لعمل الديمقراطي الشعبي و نتاقلات ل تحاد لعمل النسائي.

بدات لطيفة البوحسيني مسارها لمهني ف لأمانة لعامة د لمرا و لأسرة و إدماج لمعاقين و من بعد رئيسة قسم ف مديرية الشؤون لجتماعية و ف مديرية وزارة التنمية لجتماعية و لأسرة و التضامن. تحولات من لإدارة ل أستاذة جامعية ف عام 2008 ف لمعهد لوطني د لعمل لجتماعي ف طنجة ومن بعد ف كلية علوم التربية ف الرباط.

 لأراء تاعها 
كتقول لطيفة البوحسيني بلي لمساواة بين لمرا و الراجل كتعلق ب لمساواة ف لحقوق و لواجبات، و ف لمكانة و لكرامة، ف لولوج لمتساوي ل لموارد و الفرص، و لمساواة داخل لأسرة، و ف لخدمة، و ف لفضاء لعام و لحياة السياسية، و لمساواة معندهاش علاقة بالتشابه والتطابق 

وكتقول بلي وخا لأحزاب خصصات لقضية مرا ف لبرامج ديالها نصيب كبير، ولكنها مقدماتش إجراءات يمكن تفعلها على أرض لواقع 

 مقالات 
 لطيفة لبوحسيني، قانون مغربي لمحاربة العنف ضد النساء مجلة السفير العربي 8 مارس 2018 

 لطيفة البوحسيني، النساء المغربيات يدخلن مهنة «العدول» مجلة السفير العربي 8 فبراير 2018 
 لطيفة البوحسيني، الحركة النسائية المغربية: ثلاثة أجيال وثلاثة وجوه، مجلة السفير العربي 19أبريل 2017 

 لمؤلفات لجماعية لي خرجات لطيفة 

 Etat des résistances dans le Sud, Mouvements des femmes, alternatives sud 2015 , Presses universitaires de Provence | « Rives méditerranéennes »
 ELBouhsini Latifa, UNE LUTTE POUR L’ÉGALITÉ RACONTÉE PAR LES FÉMINISTES MAROCAINES  2016/1 n° 52 | pages 121 à 133? ISSN 2103-4001

 مصادر 

تصنيف:بيوغرافيا د نسا
تصنيف:أكاديميين مغاربا
تصنيف:فيمينيزم
تصنيف:ناس حيين
تصنيف:مقالات فيها مصدر و 3000 بايت
تصنيف:ناس د الرباط
تصنيف:ناس تزادو ف وزان
تصنيف:مغريبيات د لقرن 21